Publication: Magyar Közlöny
Issue: MK-2007-87 (Year: 2007, Number: 87)
Era: 2004-2010
Section: 36/1992. (VI. 10.) AB határozat, ABH 1992, 207.
Paragraph Index: 553

36/1992. (VI. 10.) AB határozat, ABH 1992, 207. (a továbbiakban: Abh2.)] Az Alkotmánybíróság az Abh1.-ben kifejtette, hogy a köztársasági elnök a kinevezések tekintetében [Alkotmány 30/A. § (1) bekezdés i) pont] politikai felelõsséggel nem tartozik, „a döntéseiért való politikai felelõsséget a Kormány a miniszterelnöki vagy miniszteri ellenjegyzéssel vállalja át az Országgyûléssel szemben” (ABH 1991, 233.). A hivatkozott határozatban az Alkotmánybíróság arra is rámutatott, hogy az Alkotmány kivételesen olyan döntésre is feljogosítja az államfõt, amely végleges, felülbírálhatatlan, de amelyért sem a köztársasági elnök, sem más szerv (személy) nem visel politikai felelõsséget az Országgyûlés elõtt (önálló politikai döntés). A köztársasági elnök önálló politikai döntést – az Alkotmányban foglalt felhatalmazás alapján – kivételesen, és azokban az esetekben hozhat, amikor az államszervezet demokratikus mûködésében olyan súlyos zavarok támadnak, amelyek elhárítása az államfõ beavatkozását követeli meg. A köztársasági elnök ezekben az esetekben kivételes intézkedésével átlendíti a holtponton az államgépezetet annak érdekében, hogy normális mûködése újból beindulhasson. A köztársasági elnök beavatkozásával az Alkotmány

Source: https://magyarkozlony.hu/hivatalos-lapok/21a765f325dbbd4749c4a2b308f7876745217987/dokumentumok/db26a4b6b9bfe2527f3b564a51e81f0f0b5faedb/letoltes